Ba'a na nufin munana siffa da nufin shammatar abokin zance ko taɗi. Bugu da ƙari kuma, ba'a na iya zama ƙyautata siffa da nufin gamsarwa ko nishaɗantarwa ga abokin zance, kenan ba'a ta kasu kashi biyu 2. Aƙwai ta ɓatanci 2. Aƙwai ta nishaɗantarwa Saboda haka ana yin ba'a da niyyar ban dariya, wani lokacin kuma ba'a ana soma ta ne tsakanin taubasai wato abokin wasa ko kuma a tsakanin samari da yan mata ko masu neman aure ko mahauta ko makaɗan ban dariya da dai sauran su. 1. Ba'ar ƙwatance. Misali, kalli kugunsa kamar na zanzaro 2. Ba'a mai sai kace. Misali, dubi bakinsa sai kace na kura. 3. Ba'ar shammata. Misali, kalli wani hanci nasa hotoro kenan. 4. Ba'a ta nishaɗi. Misali, Aisha tuwon ki duk wanda ya ci sai ya yi santi. To kamar dai karin Magana, ba'a babbar makaranta ce ta koyar da darussa, haka kuma taska ce ta adana al'adu sannan kuma ba'a tana bada damar fito da abinda ke yi wa mutum ƙaiƙayi a zuciya, sannan ba'a kamar matsayin abun gwaji ce ta auna haƙuri da juriya kan abu. https://www.rumbunilimi.com.ng/HausaBa'a.html